Αλ-Χακάμ Β΄

Ο αλ-Χακάμ Β΄, γνωστός επίσης ως Αμπού αλ-Ας αλ-Μουστανσίρ μπι-Λάχ αλ-Χακάμ μπι Αμπντ αλ-Ραχμάν (اصٍ الْمُسْتَنْصِرِ بِاللهِ الْحَكْمِ بْن عَبْدِ الرَّحْمَنِ; 13 Ιανουαρίου 915 - 16 Οκτωβρίου 976), ήταν ο χαλίφης της Κόρδοβας. Ήταν ο 2ος χαλίφης των Ομεϋαδών της Κόρδοβας στην Αλ-Ανταλούς, και γιος του Αμπντ αλ-Ραχμάν Γ΄ και της Μουρτζάν. Βασίλευσε από το 961 έως το 976.

 Η βασιλεία του 
μικρογραφία|Ντινάρ του αλ-Χακάμ Β΄, 969.
Ο αλ-Χακάμ Β ́ έγινε χαλίφης μετά το τέλος τού πατέρα του Αμπντ αλ-Ραχμάν Γ΄ το 961. Επιβεβαίωσε ειρήνη με τα Καθολικά βασίλεια της βόρειας Ιβηρικής και χρησιμοποίησε την σταθερότητα για να αναπτύξει τη γεωργία μέσω της κατασκευής έργων άρδευσης. Την οικονομική ανάπτυξη ενθάρρυνε επίσης με την επέκταση των δρόμων και την οικοδόμηση αγορών.

Ενώ η εσωτερική διοίκηση αφηνόταν όλο και περισσότερο στον βεζίρη αλ-Μουσαφί, ο στρατηγός Γκαλίμπ ιμπν Αμπντ αλ-Ραχμάν κέρδιζε σταδιακά επιρροή ως αρχηγός του στρατού στη Βόρεια Αφρική. Ασχολιόταν κυρίως με την αποτροπή των τελευταίων Νορμανδικών επιθέσεων (περί το 970), και με τον αγώνα κατά των Ζιριδών και των Φατιμιδών στο βόρειο Μαρόκο. Οι Φατιμίδες ηττήθηκαν στο Μαρόκο το 974, ενώ ο αλ-Χακάμ Β΄ ήταν σε θέση να διατηρήσει την υπεροχή τού χαλιφάτου επάνω στα καθολικά κράτη της Ναβάρρας, της Καστίλης και του Λεόν.

 Προστασία 

 Λογοτεχνία και επιστήμη 
Ο ίδιος ο αλ-Χακάμ Β΄ ήταν πολύ καλά εξοικειωμένος με πολλές επιστήμες. Είχε βιβλία που αγοράστηκαν από τη Δαμασκό, την Βαγδάτης, την Κωνσταντινούπολη, το Κάιρο, τη Μέκκα, τη Μεδίνα, την Κούφα και τη Βάσρα. Το καθεστώς του ως προστάτη της γνώσης τού έφερε φήμη σε όλο τον μουσουλμανικό κόσμο, μέχρι το σημείο που ακόμη και βιβλία που γράφτηκαν στην Περσία, η οποία ήταν υπό τον έλεγχο των Αράβων Αββασιδών, αφιερώθηκαν σε αυτόν. Κατά τη διάρκεια της βασιλείας του, αναλήφθηκε μια τεράστια προσπάθεια μετάφρασης, και πολλά βιβλία μεταφράστηκαν από τα Λατινικά και τα Ελληνικά στα Αραβικά. Ο ίδιος σχημάτισε μια κοινή επιτροπή Μουβαλάδων Μουσουλμάνων και Καθολικών Μοζαράβων για αυτό το έργο.Najeebabadi, Akbar (2001). The History of Islam V.3. Riyadh: Darussalam. p. 145. ISBN 978-9960-892-93-1.

Η προσωπική του βιβλιοθήκη ήταν τεράστια. Μερικές αναφορές αναφέρουν ότι είχε περισσότερα από 600.000 βιβλία. Μόνο ο κατάλογος βιβλίων της βιβλιοθήκης λέγεται ότι ήταν 44 τόμους.

Η μαθηματικός Λουμπνά της Κόρδοβας ήταν η ιδιωτική γραμματέας τού αλ-Χακάμ Β΄. Λέγεται ότι ήταν "πλήρως εξοικειωμένη στις ακριβείς επιστήμες· τα ταλέντα της ήταν ίσα με την επίλυση των πιο περίπλοκων γεωμετρικών και αλγεβρικών προβλημάτων".

Ο διάσημος ιατρός, επιστήμονας και χειρουργός Αμπού αλ-Κασίμ αλ-Ζαχραβί (Αμπουλκασίς) ήταν επίσης ενεργός στην Αυλή του αλ-Χακάμ Β΄ κατά τη διάρκεια της βασιλείας του, ενώ οι κορυφαίες μορφές της μεταφραστικής κίνησης κατά τη διάρκεια της βασιλείας τού αλ-Χακάμ Β΄ ήταν οι Μουταζιλίτες και ο ιμπν Μασαρά.
μικρογραφία|Μιχράμπ, θόλος και διασταυρούμενα τόξα προσθέθηκαν κατά τη διάρκεια της επέκτασης από τον αλ-Χακάμ Β΄, τού μεγάλου τζαμιού της Κόρδοβας, μετά το 961.
Ξεκινώντας το 961, ο αλ-Χακάμ Β΄ ξεκίνησε μια σημαντική επέκταση του μεγάλου τζαμιού της Κόρδοβας. Η αίθουσα προσευχής του τζαμιού επεκτάθηκε 45 μέτρα νότια. Αυτή η επέκταση πρόσθεσε αρκετά από τα πιο αρχιτεκτονικά σημαντικά χαρακτηριστικά του κτιρίου που έχουν επιβιώσει μέχρι σήμερα, συμπεριλαμβανομένου ενός πλούσια διακοσμημένου μιχράμπ, διασταυρούμενων πολλαπλών τόξων και τεσσάρων οξυκόρυφων θόλων .   

Το παλάτι για την πόλη της Μαντινάτ αλ-Ζαχρά, που κτίστηκε για πρώτη φορά από τον πατέρα του Αμπντ αλ-Ραχμάν Γ΄ μετά το 936, συνέχισε να κτίζεται και να ανακαινίζεται υπό τον αλ-Χακάμ Β΄.

 Προσωπική ζωή 
Ο αλ-Χακάμ Β΄ νυμφεύτηκε τη Σουμπχ της Κορδόβας, μια Βάσκα παλλακίδα. Είχε ισχυρή επιρροή και ισχυρή επιβολή στην Αυλή. Λέγεται ότι ο αλ-Χακάμ Β΄ της έδωσε ως παρωνύμιο το ανδρικό όνομα Τζαφάρ. Είχαν δύο γιους, ο πρώτος είναι ο Αμπντ αλ-Ραχμάν (962-970),. ο οποίος απεβίωσε 8 ετών, και ο δεύτερος είναι ο Χισάμ Β΄ (966-1013).

 Το τέλος και η διαδοχή 
μικρογραφία|Σύγχρονο άγαλμα, που τιμά τον αλ-Χακίμ Β΄ στην Κόρδοβα της Ισπανία.
Ο Αλ-Χακάμ Β΄ υπέστη εγκεφαλικό προς τα τέλη της ζωής του, το οποίο περιόρισε τις δραστηριότητές του, και μπορεί να εξηγήσει, γιατί δεν ήταν σε θέση να προετοιμάσει σωστά τον γιο του για την ηγεσία.Al-Hakam II, Caliph of Cordoba, Marilyn Higbee Walker, Encyclopedia of Medieval Iberia, ed. Michael Gerli (New York: Routledge, 2003), 377. Οι σύγχρονοι μελετητές έχουν υποθέσει, ότι με βάση τις ιστορικές περιγραφές τού τέλους του, ήταν ένα άλλο εγκεφαλο-αγγειακό επεισόδιο, που πιθανότατα που προκλήθηκε από τον κρύο καιρό, το οποίο έδωσε τέλος στη ζωή του τον Οκτώβριο του 976. Τον διαδέχτηκε ο γιος του, Χισάμ Β΄ αλ-Μουαγιάντ, ο οποίος ήταν 11 ετών εκείνη τη στιγμή. Κατά τη διάρκεια της ανηλικιότητάς του την αντιβασιλεία ανέλαβαν ο Γκαλίμπ αλ-Νασιρί στρατηγός, ο αλ-Μυσαφί επικεφαλής διαχειριστής του αποβιώσαντος χαλίφη, και η μητέρα του Σουφχ με τη βοήθεια τού γραμματέα της Αλμανζόρ.Mernissi, Fatima; Mary Jo Lakeland (2003). The forgotten queens of Islam. Oxford University Press. .

 Βλέπε επίσης 
 Μαυριτανοί
 Το Ισλάμ στην Ισπανία

 Αναφορές 

 Εξωτερικοί σύνδεσμοι 
 Αραβική βιογραφία
 Στίρνετ: Iberia04 (απαιτείται εγγραφή) 

Κατηγορία:Εμίρηδες της Κόρδοβας
Κατηγορία:ΛΟΑΤ Μουσουλμάνοι
Κατηγορία:Μεσαιωνική ΛΟΑΤ ιστορία